אירוויזיון 1972

אירוויזיון 1972, התחרות ה-17 במספרה, נערכה ב-25 במרץ 1972, באדינבורו, סקוטלנד, לאחר ניצחון מונקו באירוויזיון 1971. המנחה של התחרות הייתה השחקנית והרקדנית הסקוטית מוירה שראר.

המנצחת הגדולה של הערב הייתה לוקסמבורג ששלחה את ויקי לאנדרוס עם השיר "Après toi" (אחרייך). לאנדרוס, יווניה שבילתה את רוב שנותיה בצרפת, כבר ניסתה את מזלה בתחרות, באירוויזיון 1967, אך הגיעה אז למקום הרביעי. עם זכייתה, פרצה בבכי. כותב השיר, איב דסקה, זכה בתחרות בפעם השנייה ברציפות, לאחר שחיבר את השיר "ספסל, עץ, רחוב" שזיכה את מונקו במקום הראשון בשנה הקודמת. הייתה זו הזכייה השלישית של לוקסמבורג (אחרי אירוויזיון 1961 ואירוויזיון 1965). למקום השני הגיעה המארחת הממלכה המאוחדת ולמקום השלישי גרמניה.

ישראל הייתה אמורה להשתתף בפעם הראשונה באירוויזיון בשנה זו עם הזמרת אילנית, אך כיוון שפספסה את מועד ההרשמה, נאלצה לחכות לשנה הבאה.

בין השירים יוצאי הדופן של התחרות ניתן למצוא את השיר האירי "Ceol an ghrá" ("מוזיקת האהבה"), שבוצע על ידי סנדי ג'ונס. זהו השיר האירי הראשון והיחיד עד היום שבוצע בשפה האירית.

הייתה זו השנה הראשונה בתולדות האירוויזיון ללא תיקו בניקוד הסופי בין מדינות.

מלטה זכתה בפעם השנייה ברציפות במקום האחרון לאחר שזכתה במקום זה באירוויזיון שנה לפני כן.

רקע
אירוויזיון 1972 היה האירוויזיון ה-17 במספרו. למונקו, שזכתה בשנה שעברה (ראו: אירוויזיון 1971), היה מחסור במשאבים כלכליים. רשות השידור המונגאסקית פנתה לצרפת, שהסכימה להפיק את התחרות, אך רק בתנאי שתיערך בצרפת ולא בבית האופרה של מונטה קרלו כפי שתוכנן. מונקו דחתה את ההצעה, והזמינה את נשיא איחוד השידור האירופאי, יו"ר ה-BBC, צ'ארלס קורן, להציע פתרון, וכך נבחרה הממלכה המאוחדת לארח את התחרות שוב. הממלכה המאוחדת הייתה ידועה כזו שתופסת את הפיקוד לידיה במקרה שהמדינה המנצחת אינה מסוגלת לארח את התחרות.

למרות זאת, הייתה זו הפעם הראשונה שהאירוויזיון שהתקיים בממלכה המאוחדת לא נערך בלונדון. סקוטלנד פתחה את שערי היכל אשר לערב המוזיקלי הגדול ביותר באירופה.

השירים
 סדר מדינה  שפה  ביצוע  שם השיר בשפת מקור  שם השיר בעברית  מיקום  ניקוד1   גרמניה המערבית  גרמנית  מרי רוס Nur die Liebe läßt uns leben  רק האהבה נותנת לנו לחיות31072   צרפת  צרפתית  בטי מארס Comé comédie  קומה-קומדיה 11813   אירלנד  אירית  סנדי ג'ונס Ceol an ghrá  מוזיקת האהבה15724   ספרד  ספרדית  חיימה מוריי Amanece  זריחה 10835   הממלכה המאוחדת  אנגלית  המשחרים החדשים  Beg, Steal or Borrow אתחנן, אגנוב או אשאיל 21146   נורווגיה  נורווגית  גרטה קאופלנד & בני בורג  Småting  דברים קטנים14737   פורטוגל  פורטוגזית  קרלוש מנדש  A Festa da Vida מסיבת החיים7908   שווייץ  צרפתית  ורוניק מולר  C'est la chanson de mon amour זהו שיר אהבתי 8889   מלטה  מלטזית  הלן & ג'וזף  L-imħabba  אהבה 18 4810   פינלנד  פינית  פאיבי פאונו & קים פלור  Muistathan  לזכור 12 7811   אוסטריה  גרמנית  מיילסטונס  Falter im Wind  עף ברוח 5 10012   איטליה  איטלקית  ניקולה די בארי  I giorni dell'arcobaleno  ימי הקשת בענן 69213   יוגוסלביה  קרואטית  תרזה קסוביה  Muzika i ti המוזיקה ואתה 98714   שוודיה  שוודית  רביעיית המשפחה  Härliga sommardag יום קיץ יפה 13 7515   מונקו  צרפתית  פיטר מקליין & אן-מארי גודאר  Comme on s'aime  איך אנחנו אוהבים אחד את השנייה 166516   בלגיה  צרפתית  סרז' & כריסטין גיזולנד  À la folie ou pas du tout  מעט או כלל לא 1755 17   לוקסמבורג  צרפתית  ויקי לאנדרוס  Après toi   אחרייך  1  12818   הולנד  הולנדית  סנדרה & אנדרס  Als het om de liefde gaat  כשהכול קשור לאהבה 4106

מבצעים חוזרים בתחרות
מבצעמדינהשנים קודמותתרזה קסוביה יוגוסלביה1966 כנציגת מונקו (מקום 17)ויקי לאנדרוס לוקסמבורג1967 (מקום 4)קרלוש מנדש פורטוגל1968 (מקום 11)Family Four שוודיה1971 (מקום 6)

קישורים חיצוניים


 אירוויזיון 1972, באתר האירוויזיון הרשמי
 היסטוריית ההצבעות של אירוויזיון 1972

*
1972
קטגוריה:1972 במוזיקה
קטגוריה:אירועי מוזיקה בממלכה המאוחדת
קטגוריה:אדינבורו: תרבות
1972
קטגוריה:1972 בממלכה המאוחדת